Document ID: /roh_data/filtered/fineweb-2-filterrobots_roh.jsonl.gz/49179

Trump vul ulteriur manager da Goldman Sachs
- Sonda, 10.12.2016, 8:17
Il futur president american Donald Trump va per in ulteirur manager da la banca Goldman Sachs sco cussegliader. Tenor rapport da medias vul el nominar Gary Cohn sco ses pli impurtant cussegliader d'economia.
L'um da 56 onns vegniss a star a la testa dal cussegl d'economia naziunal che coordinescha l'entira politica economica.
Auter ch'ils commembers dal cabinet na sto el betg vegnir confermà dal senat. Cun Cohn occuppass Trump gia la terza posiziun cun in banchier da la Goldman Sachs.
RR novitads 08:00